Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: Melléklet a 163/2009. (XI. 27.) FVM rendelethez
Paragraph Index: 613

1. A minták lecentrifugált felülúszó folyadékát legalább 5 db, 9–11 napig keltetett tyúktojás allantoisz zsákjába 0,2 ml-es mennyiségben kell beoltani. Optimális esetben a tojásokat specifikus kórokozóktól mentes (SPF) állományból kell beszerezni, de amennyiben ez kivitelezhetetlen, elfogadható a Newcastle-betegség vírus elleni ellenanyagtól mentesnek bizonyult állománytól szerzett tojások használata is. A beoltott tojásokat 37 °C hõmérsékleten kell tartani, és naponta lámpázni kell. Az elhalt (kivéve intercurrens) vagy elhullás elõtti embriót tartalmazó tojásokat, valamint a túlélõ tojásokat a beoltást követõ 4–7. nap után 4 °C-ra le kell hûteni, és az allantoisz folyadékot kell vizsgálni haemagglutinációs aktivitásra. A negatív minták allantoisz folyadékát hígítatlanul az elõzõvel azonos módon legalább egy alkalommal tovább kell passzálni.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes